OpenLLM-France/wikimedia huggingface dataset:
# Siradjan

Al-Siradjan (o simplement Siradjan, persa modern Sirjan سیرجان) fou una de les principals ciutats del Kirman a l'edat mitjana. Fou la capital de la regió als segles VIII, IX i X fins que a l'època buwàyhida fou suplantada per Bardasir (Guwashir) coneguda també com a Shahr-i Kirman. El nom s'ha recuperat modernament i ara, com a Sirjan, és una ciutat i municipalitat de l'Iran, capital del comtat de Sirjan a la província de Kerman; el nom dou donat a la població de Saidabad proper a la ciutat medieval (que estaria al lloc del poble actual de Tajabad-e Kalaye Sang) a uns 9 km al sud-sud-est de Saidabad. La moderna ciutat tenia el 2005 una població estimada de 187.435 habitants.

## Història

Pròspera durant els primers temps de l'islam, tenia muralles, 8 portes, dos mercats, una font i alguns kans, i tot sembla que fou construït sota els safàrides Amr ibn al-Layth i el seu net Tahir. Perduda la capitalitat va continuar com a ciutat de certa importància (segons Yaqut al-Hamawí la segona ciutat de la província i diu que el seu nom popular era al-Kasran que vol dir "Dos Fortaleses") i centre de comerç en la ruta Xiraz-Kirman i en la ruta al nord i al sud (cap al golf). A l'inici del segle xii el cap shabankara Kutb al-Din va agregar el districte al seu principat (Fars) però els Kutlughkhanides el van recuperar, encara que el van haver de disputar amb altres aspirants i finalment va passar als muzafàrides de Yedz i Kirman el 1343. Del 1387 al 1391 fou la capital del príncep Sultan Abu Ishaq. Fou assetjada pel fill de Tamerlà, Umar Shaykh i va resistir, però després fou ocupada pels timúrides el 1396 i devastada. Fou reconstruïda però el 1411 apareix assetjada altre cop per Iskandar ibn Umar Shaykh, governador timúrida del Fars i s'esmenta altres vegades al llarg del segle, però desapareix per causes desconegudes sota els safàvides.

## Referències

* ↑ اطلس گیتاشناسی استان‌های ایران [Atlas Gitashenasi Ostanhai Iran] (Atles Gitashenasi de províncies de l'Iran)
* ↑ http://www.mongabay.com/igapo/2005_world_city_populations/Iran.html Població de les principals ciutats de l'Iran
* ↑ Enciclopèdia de l'Islam, IX, 603
# Sparisoma frondosum

Sparisoma frondosum és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 34,5 cm de longitud total.

## Distribució geogràfica

És un endemisme del Brasil.

## Referències

* ↑ Swainson W. 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moura, R.L., J.L. de Figueiredo i I. Sazima, 2001. A new parrotfish (Scaridae) from Brazil, and revalidation of Sparisoma amplum (Ranzani, 1842), Sparisoma frondosum (Agassiz, 1831), Sparisoma axillare (Steindachner, 1878) and Scarus trispinosus Valenciennes, 1840. Bull. Mar. Sci. 68(3):505-524.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1986. Scaridae. p. 706-714. A M.M. Smith i P.C. Heemstra (editors) Smiths' sea fishes. Springer-Verlag, Berlín, Alemanya.
* Spix, J. B. von & L. Agassiz. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam: Part 1: i-xvi + i-ii + 1-82, Pls. 1-48;, Part 2: 83-138, Pls. 49-101.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Signe

* No s'ha de confondre amb Cigne.
«Signe» té aquests significats:
* Signe o símbol, representació d'una idea de manera que aquesta pugui ser percebuda per algun dels sentits
* Signe semiòtic, qualsevol unitat de significat que està en lloc d'una altra (una lletra, un codi, una imatge)
* Signe diacrític, s'utilitza per alterar la pronunciació o el significat d'un mot entre paraules homomorfes o homònimes
* Signe matemàtic, en matemàtiques, pot ser positiu o negatiu i es col·loca davant de la xifra. També es diuen signes a allò amb què s'indiquen les operacions bàsiques: el signe de la suma o de la multiplicació, per exemple.
* Signe lingüístic, en lingüística és sinònim de paraula i té dues parts: el significat o contingut mental associat, i el significant o conjunt de lletres o sons amb els quals es representa. Dins de l'escriptura, és cada una de les unitats gràfiques que s'usen per a transmetre un missatge lingüístic, és a dir, les lletres, els signes de puntuació (comes, punts, parèntesis, etc.) o els diacrítics (accents, dièresis, etc.). D'altra banda, pot usar-se com a sinònim de gest, per això es parla de llenguatge de signes.
* Signe clínic, en medicina senyal objectiu que indica una malaltia concreta, oposant-se als símptomes que poden ser més subjectius
* Signe musical, en música, representació gràfica de les notes d'una partitura
* Signe zodiacal, en l'astronomia, cada una de les tretze constel·lacions del zodíac, de les que 12 són utilitzades en l'astrologia per adequació als mesos de l'any
# SqlMap

SqlMap és una eina de codi obert per a proves de penetració que automatitza el procés de detectar i explotar les vulnerabilitats d'injecció SQL. Amb aquesta eina és possible detectar els diferents tipus de base de dades que donen serveis a pàgines web i aplicar de forma automatitzada una col·lecció de proves d'injecció de comandes que la base de dades interpretaria com a ordres en cas de ser vulnerable l'aplicació web a una injecció SQL.

## Principals característiques

* SqlMap és una aplicació programada amb llenguatge Python fet que permet ser executada en una gran diversitat de sistemes operatius.
* Disposa de suport per gran varietat de bases de dades: MySQL, Oracle, PostgreSQL, Microsoft SQL Server, Microsoft Access, IBM DB2, SQLite, Firebird, Sybase, SAP MaxDB i HSQLDB.
* Permet la connexió directa contra la base de dades, sense l'explotació d'una injecció SQL.
* Inclou sis tècniques diferents d'injeccions SQL: boolean-based blind, time-based blind, error-based, UNION query-based, stacked queries i out-of-band.
* Pot enumerar els usuaris, hash de contrasenyes, privilegis, bases de dades, taules i columnes.
* Reconeixement automàtic de diferents hash de contrasenyes i suport per un atac contra diccionari.

## Referències

* ↑ «Sqlmap tutorial for beginners – hacking with sql injection» (en anglès). BinaryTides, 07-08-2013. [Consulta: 25 novembre 2014].
* ↑ «SQL Injection» (en anglès). Microsoft, 15-02-2011. [Consulta: 25 novembre 2014].

## Enllaços externs

* sqlmap.org
* Llistat de comandes
* Manual d'ús
# Spútnik 4

El Korabl-Sputnik 1, més conegut com Spútnik 4, va ser un satèl·lit artificial de l'URSS, part del programa Spútnik i una prova de vol de la nau espacial Vostok, que es faria servir per a la primera missió de vols espacials tripulats.
El llançament de l'Spútnik 4 es va produir el 15 de maig de 1960 des del cosmòdrom de Baikonur, una base de llançament de l'URSS situada al Kazakhstan. Un fallada en el sistema de guia va dirigir la càpsula en direcció equivocada, de manera que en lloc de mantenir-se en l'atmosfera, el satèl·lit va entrar en una òrbita més alta. Va reingressar a l'atmosfera al voltant del 5 de setembre de 1962, i el mòdul d'equipament ho feu el 15 d'octubre del 1965.
Aquesta nau, la primera d'una sèrie de naus espacials utilitzades per investigar la possibilitat de vols espacials tripulats, contenia instruments científics, un sistema de televisió, i una cabina de suport biològic amb un maniquí d'un home. La nau va ser dissenyada per a estudiar el funcionament del sistema de suport vital i la seva resistència al vol. Durant la missió, l'Spútnik va emetre mitjançant ràdio extensa informació telemètrica així com veus pregravades per testar les comunicacions. Després de quatre dies de vol, la cabina de reentrada es va separar del mòdul de serveis i es van activar els coets posteriors, però degut a un error la nau espacial no va poder entrar novament a l'atmosfera com estava previst.

## Referències

* ↑ McDowell, Jonathan. «Launch Log». Jonathan's Space Page.
* ↑ «Sputnik 4 - NSSDC ID: 1960-005A». NASA.
* ↑ «1960-005A (ε1) - Kosmičeskij korabl' 1». Space 40 encyclopedia.
* ↑ Hall and Shayer, p.122

## Bibliografia

* Hall, Rex; Shayler, David. The rocket men: Vostok & Voskhod, the first Soviet manned spaceflights. Springer, 18 maig 2001, p. 350. ISBN 1-85233-391-X.
# South Eastern Trains

South Eastern Trains (‘Ferrocarrils del Sud-est’, en anglès) fou una companyia de trens que gestionava serveis al sud-est d'Anglaterra, precisament a Londres, el comtat de Kent i una part del comtat d'East Sussex. Existí des del novembre del 2003, quan Connex South Eastern va perdre la seva llicència per gestionar els trens de l'àrea, fins a l'1 d'abril del 2006, quan Southeastern començà a operar a la franquícia integrada de Kent.

## Referències

* ↑ «Train firm loses franchise» (en anglès). BBC News, 27 juny 2003. [Consulta: 3 maig 2008].
* ↑ Departament de Transport del Regne Unit (30 novembre 2005). "Department for Transport announces integrated Kent franchise" (en anglès). Nota de premsa.
# Submicroanàlisi

La submicroanàlisi és un mètode d'anàlisi química que ocupa un lloc intermedi entre la microanàlisi i la macroanàlisi. La quantitat de substància que s'utilitza en aquest tipus de mètode és d'un 1/20 o 1/25 de la que s'utilitza en la macroanàlisi; el que correspon aproximadament a uns 50 mg de substància sòlida o a 1 mL de solució aquosa.

## Mètode

* Escalfament: No s'ha d'escalfar directament sobre la flama. S'escalfa col·locant la mostra dins d'un tub d'assaig, i aquest tub es posa al bany maria, és a dir, dins d'un recipient amb aigua bullent.
* Evaporació: L'evaporació de solucions per a la seva concentració o eliminació completa de l'aigua s'efectua a les càpsules de porcellana. Per accelerar l'evaporació es pot realitzar a sobre d'una reixeta.
* Precipitació: La precipitació s'efectua freqüentment als tubs de centrifugació. La centrifugació es basa en l'acceleració de la sedimentació de les partícules d'una fase sòlida per acció de la força centrífuga generada per la ràpida rotacio dels tubs.
* Traslladament de la dissolució.
* Filtració: Només es duu a terme si la centrifugació no ha donat els resultats desitjats.
* Rentar el precipitat.

## Reactius

En la submicroanàlisi la puresa dels reactius és un factor molt important. Segons el grau de puresa, els reactius es subdivideixen en 6 grups:
* Tècnics.
* Purificats.
* Purs.
* Purs analítics.
* Químicament purs.
* Patró: Aquest tipus de reactiu té una quantitat infinita d'impureses.

## Tècniques

* Tècnica de realització de les reaccions gota a gota sobre el paper: Per a efectuar una reacció s'utilitza paper porós i relativament gruixut per tal d'absorbir bé les solucions.
* Reaccions microcristaloscòpiques.
* Tècnica cromatogràfica de separació de les substàncies. N'hi ha de diferents tipus:
** Cromatografia d'adsorció.
** Cromatografia d'intercanvi iònic.
** Cromatografia de preciitació.
** Cromatografia de partició.
* Extracció com a mètode de separació de substàncies.

## Bibliografia i referències

https://es.scribd.com/doc/172699236/Semi-Microanalisis-Quimico-Cualitativo
# Submergits

Submergits (títol original: Submerged) és una pel·lícula estatunidenca dirigida per Anthony Hickox, estrenada l'any 2005 en DVD. Ha estat doblada al català.

## Argument

Una organització terrorista, amb base a l'Uruguai, segresta soldats americans i, amb l'ajuda d'un virus creat per un savi boig, pren el control dels seus esperits per transformar-los en màquines de matar.
El mercenari Chris Cody (Steven Seagal), empresonat després del fracàs d'una operació, és alliberat per l'exèrcit americà i posat al cap d'un comando, que va a l'Uruguai per posar terme a l'organització. Cody i els seus homes tracten d'alliberar els soldats i de portar-los sans i estalvis a bord d'un submarí robat.

## Repartiment

* Steven Seagal: Chris Cody
* Christine Adams: Dr Susan Chappell
* William Hope: l'agent Fletcher
* Nick Brimble: Adrian Lehder
* Vinnie Jones: Henry
* Alison King: Damita
* Gary Daniels: el Coronel Sharpe
* Ross McCall: Plowden
* P.H. Moriarty: Cap
* Peter Youngblood Hills: Doc Shock.
* James D.R. Hickox: Operador ràdio.
* Adam Fogerty: O'Hearn.
* Leigh Zimmerman: Ambaixador EUA.
* Sam Douglas: Burgess.
* Nikolai Sotirov: Coronel Jorge Hilan
* Raicho Vasilev: Ender
* Martin McDougall: Ajudant 1
* William Tapley: Ambaixador Ron Higgins
* Maria Ilieva: Dona de Sandrow
* Nadia Ivanova: Dona de Sharpe
* Kiril Manchev: Guàrdia #1
* Sebastien Chiffot: Guàrdia #2
* Stephen Da Costa: Luis

## Al voltant de la pel·lícula

* Submergits, en l'època de la seva estrena, va provocar reaccions irritades a l'Uruguai per a la manera fantasiosa de presentar el país. Al guió del film, Uruguai apareix com una República bananera dirigida per un dictador. El film ha estat d'altra banda rodat a Bulgària.

## Referències

* ↑ «ésAdir > Filmoteca: pel·lícules > Submergits». [Consulta: 4 febrer 2019].
* ↑ «Submerged (2004)» (en anglès). [Consulta: 7 febrer 2019].
* ↑ «Steven Seagal and “Submerged” irritate Uruguai». Mercopress, 30-07-2005.
# Spider-Girl

Spider-Girl és una superheroïna de Marvel Comics: creada l'any 1997 pel guioniste Tom DeFalco i el dibuixant Ron Frenz per al número 105 de la sèrie ucrònica What If...?, abans de protagonitzar una sèrie mensual homònima de la qual es publicaren cent números fins al 2009.

## Cronologia

L'argument original del What If…? presenta Spider-Girl com la filla d'Spider-Man, Mayday “May” Parker, en un futur alternatiu en el qual assumix el paper de superheroïna per a salvar son pare. Amb el ressò que tingué el còmic i el fet que DeFalco i Frenz crearen a manta de personatges secundaris per a l'argument, l'editor Kelly Corvese instà el seu cap, Bob Harras, a crear una nova línia editorial ambientada en eixe futur, batejada MC2: dels tres títols inaugurals, A-Next, J2 i Spider-Girl, només l'últim superà el primer any de publicació i sobrevisqué a l'abandó d'MC2, amb la incorporació del personatge a la línia temporal principal de Marvel, «Earth-616», a partir del número 33 de la sèrie mensual.

## Referències

* ↑ Zach Rabiroff. «Every Spider-Man cameo in Across the Spider-Verse, explained» (en anglés). Polygon, 02-06-2023. [Consulta: 15 abril 2024].
* ↑ Brian Cronin. «25 Years Ago, Spider-Girl Swung Into Her First Series» (en anglés). CBR, 31-08-2023. [Consulta: 15 abril 2024].
* ↑ Brian Cronin. «Sole Survivors: 5 Comic Books That Lived on When Their Publishers FAILED» (en anglés). CBR, 03-12-2020. [Consulta: 15 abril 2024].
# Stoliarov (Krasnodar)

* Per a altres significats, vegeu «Stoliarov».
Stoliarov - Столяров (rus) - és un khútor del krai de Krasnodar, a Rússia. Es troba a la vora esquerra del riu Urup, afluent del Kuban, davant d'Udóbnaia, a 19 km al sud d'Otràdnaia i a 223 km al sud-est de Krasnodar. Pertany a l'stanitsa d'Udóbnaia.
# Stolephorus

Stolephorus és un gènere de peixos teleostis que pertany a la família Engraulidae.

## Particularitats

Aquesta família inclou diverses espècies d'aladrocs, seitons o anxoves.

## Taxonomia

* Stolephorus advenus
* Stolephorus andhraensis
* Stolephorus apiensis
* Stolephorus baganensis
* Stolephorus brachycephalus
* Stolephorus carpentariae
* Stolephorus chinensis
* Stolephorus commersonnii
* Stolephorus dubiosus
* Stolephorus holodon
* Stolephorus indicus
* Stolephorus insularis
* Stolephorus multibranchus
* Stolephorus nelsoni
* Stolephorus pacificus
* Stolephorus ronquilloi
* Stolephorus tri
* Stolephorus waitei

## Referències

* Tham, A.K., A contribution to the study of the growth of members of the genus Stolephorus Lacépède in Singapore Strait. Proc. IPFC 12(2):1-25. 1967.

## Enllaços externs

* Fishbase - Stolephorus indicus (anglès)
# Taglioni (cràter)

Taglioni és un cràter d'impacte en el planeta Venus de 31 km de diàmetre. Porta el nom de Marie Taglioni (1804-1884), ballarina de ballet italiana, i el seu nom va ser aprovat per la Unió Astronòmica Internacional el 1985.

## Referències

* ↑ «Taglioni». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Tagliamento

El Tagliamento (Tiliment en friülà) és un riu del nord d'Itàlia al Friül. Té 172 km de llargada i una conca de 2.700 km². Neix als Alps Càrnics, rep tres grans afluents i desemboca a la mar Adriàtica en un punt entre Trieste i Venècia.
El seu nom antic era Tilavemptus en llatí i Τιλαούεμπτος en grec. Plini el Vell i Claudi Ptolemeu parlen d'aquest riu, i Estrabó, que no en cita el nom, diu que separava el territori d'Aquileia del de Venècia, i era navegable des de la seva desembocadura fins a 1200 estadis cap a l'interior. Segons William Smith, això és exagerat, però afirma que la vall del riu era un camí natural que permetia el pas d'una via romana que procedent d'Aquilea s'acostava a Julium Carnicum (Zuglio) i pel coll del Monte di Santa Croze anava cap a la vall del Gail i cap als Alps. El nom es troba també a la Taula de Peutinger i al Geògraf de Ravenna.

## Referències

* ↑ «Tagliamento». Enciclopedia Treccani. [Consulta: 1r maig 2023].
* ↑ Smith, William (ed.). «Tilavemptus». Dictionary of Greek and Roman Geography (1854). [Consulta: 1r maig 2023].
# Tagmersheim

Tagmersheim és un municipi situat al districte de Danubi-Ries, a l'estat federat de Baviera (Alemanya), amb una població a finals de 2016 d'uns 1.091 habitants.
Està situat a l'oest de l'estat, a la regió de Suàbia, prop de la frontera amb l'estat de Baden-Württemberg i de la riba del riu Danubi.

## Referències

* ↑ Citypopulation.de Estadístiques del districte de Danubi-Ries. Consultat el 25 de juny de 2018
# Süleymanlı

Süleymanlı (armeni: Զեյթուն (Zeyt'un o Ulnia de vegades Keg "el poblet"), Zeitun, Zeytun, Zeytunfimis o Zeytünfimis, turc otoma Zeytun), és una ciutat de Turquia a la província de Kahramanmaraş. Està situada al curs superior del Jayhan o Ceyhan en un turó escarpat coronat per una fortalesa otomana.
Zeytun s'esmenta al segle xii en poder d'un tal Aplgharib (Abd al-Karib?) que governava a Fornos, al sud-oest en temps de Lleó I d'Armènia Menor, però no torna a aparèixer fins al segle xiv quan el regne d'Armènia Menor va caure finalment en mans dels mamelucs (1375). El sacerdot Alishan va trobar una menció de Zeytun el 1526, quan parle d'un bisbe de nom Narsès de la vila de Zethun. El 1699 Pau d'Alep l'anomena Zaytun i diu que era armènia; fins al 1864 els habitants van gaudir d'autonomia; el 1819 es van revoltar pels alts impostos però van ser dominats ràpidament; en els anys 1830 van resistir a Ibrahim Paixà d'Egipte; el 1862 hi va haver disturbis que van durar fins al 1872 i altre cop es van reproduir del 1878 al 1884; a l'estiu del 1876 la residència del governador fou cremada (reconstruïda el 1877). El 22 de setembre de 1884 i 26 de juliol de 1887 la ciutat va patir incendis que en van afectar una gran part, i gairebé va quedar destruïda. El 1890 en una epidèmia de verola van morir uns 400 nens i això va portar a nous conflictes. El 1895-1896 es van produir les primers matances sistemàtiques d'armenis: el governador de Marash va assetjar la vila on s'havien refugiat 15.000 armenis de la rodalia, esgotats per bombardejo, fam i epidèmies, i sense armes; només la intervenció dels europeus va evitar que fossin tots massacrats; llavors es va concedir un caimacan (governador) cristià. A la I Guerra Mundial les matances van tornar i els armenis que van sobreviure van fugir a Síria o altres llocs i la vila va passar a ser turca.
Vers 1880 la població de Zaytun i el seu districte era de 36.000 habitants dels quals 27.500 eren armenis i 8-300 turcs; era seu d'un bisbat armeni. Al final de l'Imperi Otomà fou una kada de la província (abans sandjak) de Marash, passant després a la de Kahramanmaraş. Avui dia només té uns centenars d'habitants.

## Referències

* Enciclopèdia de l'Islam, XI, 527 i 528
# Sukhaia Buivolà

Sukhaia Buivolà (en rus: Сухая Буйвола) és un poble del krai de Stàvropol, a Rússia, que el 2017 tenia 3.298 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Sukhaia Ielmuta

Sukhaia Ielmuta (en rus: Сухая Ельмута) és un poble (una khútor) de l'óblast de Rostov, a Rússia, segons el cens rus del 2010 tenia 199 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Taurianova

Taurianova és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 80 km al sud-oest de Catanzaro i a uns 40 km al nord-est de Reggio de Calàbria. A 1 de gener de 2019 la seva població era de 15.458 habitants.
Taurianova limita amb els municipis següents: Cittanova, Molochio, Oppido Mamertina, Rizziconi, Terranova Sappo Minulio i Varapodio.

## Referències

* ↑ «Resident population on 1st january» (en anglès). ISTAT. [Consulta: 31 gener 2020].
# Taz Russki

Taz Russki (en rus: Таз Русский) és un poble del krai de Perm, a Rússia, que en el cens del 2010 tenia 175 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Takhir Khan

    Pel kan Tagir Khan de Khivà, vegeu Takhir Khan (Khivà)
Takhir Khan (a vegades Tahir Khan) fou kan dels kazakhs. Es diu que era germà de Mimaix Khan, i sembla fora de dubte que el seu pare fou Yadik Khan (germà de Kasim Khan). Va governar uns deu anys del 1523 al 1533.
Després de negociar a través de missatgers amb el kan de Mogolistan, Mansur Khan ibn Ahmad (governava a Turfan i va morir el 1545) el va anar a veure personalment i es va emportar amb ell a Sultana Nigar Khanum. Al kan li va agradar però degut a la seva avançada edat i a que ella volia anar amb el fill del seu germà, Sultan Said Khan (1514-1533), va acceptar que dos així. Una filla de Khanum, es va casar amb el kan de Mogolistan Abd al-Rashid Khan I (1533-1560).
Les guerres havien fet baixar el nombre de kazakhs que havia arribat a un milió però ara havia baixat altre cop a 200.000 en els darrers anys (vers 1520-1530). Tagir va matar el seu germà Abu l-Kasim Sultan amb les seves pròpies mans i les tribus el van abandonar i es va quedar sol amb el seu fill, refugiant-se amb els quirguisos que també el van abandonar. Haydar diu que va morir miserablement entre els quirguisos. La confederació dels kazakhs s'havia desintegrat però encara uns trenta mil kazakhs es van poder reunir i van escollir com a cap al seu germà Buydash Khan.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.